เขตบริหารพิเศษ (ประเทศเวียดนาม)

เขตบริหารพิเศษ หรือดักคู () เป็นเขตการปกครองระดับที่สองประเภทหนึ่งของประเทศเวียดนามซึ่งมีฐานะเทียบเท่ากับตำบลและแขวง และอยู่ภายใต้จังหวัดและนครภายใต้ส่วนกลาง

ณ วันที่ 1 กรกฎาคม ค.ศ. 2025 ประเทศเวียดนามมีเขตบริหารพิเศษจำนวน 13 เขต

 ข้อบังคับตามกฎหมาย 
รัฐธรรมนูญแห่งสาธารณรัฐสังคมนิยมเวียดนาม ค.ศ. 2013 หมวด 9 การบริหารราชการส่วนท้องถิ่น บท 1 มาตรา 110 ได้ระบุไว้ว่า
เขตการปกครองของสาธารณรัฐสังคมนิยมเวียดนามบัญญัติไว้ดังต่อไปนี้

1. ประเทศจะแบ่งออกเป็นจังหวัดและนครภายใต้ส่วนกลาง

2. จังหวัดจะแบ่งออกเป็นอำเภอ เมืองระดับอำเภอ และนครภายใต้จังหวัด นครภายใต้ส่วนกลางจะแบ่งออกเป็นเขต อำเภอ เมืองระดับอำเภอ และเขตการปกครองอื่น ๆ ที่เทียบเท่ากัน

3. อำเภอจะแบ่งออกเป็นตำบลและเมืองระดับตำบล เมืองระดับอำเภอและนครภายใต้จังหวัดจะแบ่งออกเป็นแขวงและตำบล เขตจะแบ่งออกเป็นแขวง

4. เขตบริหารเศรษฐกิจพิเศษจะจัดตั้งโดยสภานิติบัญญัติแห่งชาติ

ตามกฎหมายว่าด้วยการบริหารราชการส่วนท้องถิ่น พ.ศ. 2015 (ฉบับแก้ไขเพิ่มเติม ค.ศ. 2019) มาตรา 2 เขตการปกครอง วรรค 1 บททั่วไป กำหนดไว้ว่า
เขตการปกครองของสาธารณรัฐสังคมนิยมเวียดนามประกอบด้วย

1. จังหวัด และนครภายใต้ส่วนกลาง (ซึ่งต่อไปนี้จะเรียกโดยรวมว่าเขตการปกครองระดับจังหวัด)

2. อำเภอ เขต เมืองระดับอำเภอ นครภายใต้จังหวัด และนครภายใต้นคร (ซึ่งต่อไปนี้จะเรียกโดยรวมว่าเขตการปกครองระดับอำเภอ)

3. ตำบล แขวง และเมืองระดับตำบล (ซึ่งต่อไปนี้จะเรียกโดยรวมว่าเขตการปกครองระดับตำบล)

4. เขตบริหารเศรษฐกิจพิเศษ

เมื่อวันที่ 16 มิถุนายน ค.ศ. 2025 สภานิติบัญญัติแห่งชาติได้ลงมติหมายเลข 203/2025/QH15 ว่าด้วยการปรับปรุงแก้ไขรัฐธรรมนูญแห่งสาธารณรัฐสังคมนิยมเวียดนามบางมาตรา ซึ่งมีผลบังคับใช้ตั้งแต่วันที่ 1 กรกฎาคม ค.ศ. 2025 ดังนี้
ให้ปรับปรุงแก้ไขความในมาตรา 110 ดังต่อไปนี้

1. เขตการปกครองของสาธารณรัฐสังคมนิยมเวียดนามจะแบ่งออกเป็นสองระดับ ได้แก่ระดับจังหวัดและนครภายใต้ส่วนกลาง และระดับถัดลงไปภายใต้จังหวัดและนครภายใต้ส่วนกลางตามข้อบัญญัติกฎหมาย

2. เขตปกครองและเศรษฐกิจพิเศษจะจัดตั้งโดยสภานิติบัญญัติแห่งชาติ

3. การจัดตั้ง ยุบเลิก ยุบรวม แบ่งแยก และปรับปรุงเขตการปกครองจะต้องรับฟังความคิดเห็นของประชาชนในท้องถิ่น กระบวนการนี้จะต้องเป็นไปตามที่บัญญัติไว้โดยสภานิติบัญญัติแห่งชาติ

ให้ปรับปรุงแก้ไขความในมาตรา 111 ดังต่อไปนี้

1. ให้มีการบริหารราชการส่วนท้องถิ่นในเขตการปกครองของสาธารณรัฐสังคมนิยมเวียดนาม

2. การบริหารราชการส่วนท้องถิ่นจะประกอบด้วยสภาประชาชนและคณะกรรมการประชาชน ซึ่งจะจัดให้เหมาะสมกับลักษณะท้องที่ของชุมชนเมือง ชุมชนชนบท และเกาะ ตามที่บัญญัติไว้โดยสภานิติบัญญัติแห่งชาติ

3. การบริหารราชการส่วนท้องถิ่นในเขตบริหารเศรษฐกิจพิเศษจะบัญญัติขึ้นโดยสภานิติบัญญัติแห่งชาติเมื่อมีการจัดตั้งเขตบริหารเศรษฐกิจพิเศษขึ้น

 รายชื่อเขตบริหารพิเศษในประเทศเวียดนาม 
 หมายเลข ชื่อภาษาไทย ชื่อภาษาเวียดนาม จังหวัด/นคร พื้นที่ (กม.2) ประชากร (คน) ความหนาแน่นประชากร (คน/กม.2) วันที่จัดตั้ง 1 เวินโด่น   583.92 53,904   2025-06-16 2 โกโต  53.68 7,151  3 บักล็องหวี  ไฮฟอง 3.07 686  2025-06-16 4 ก๊าตหาย  286.98 71,211  5 โก่นก๋อ   2.3 139  2025-06-16 6 ลี้เซิน   10.40 25,639  2025-06-16 7 ฮหว่างซา  ดานัง 305 0 0 2025-06-16 8 เจื่องซา      2025-06-16 9 ฟู้-กวี๊   18.02 32,268   2025-06-16  10 โกนด๋าว  นครโฮจิมินห์ 75.79 6,143  2025-06-16 11 เกียนหาย   24.75 23,179  2025-06-16 12 ฟู้โกว๊ก  575.29 157,629  13 โถเจิว  13.98 1,896 

 อ้างอิง 

หมวดหมู่:หน่วยการบริหารของประเทศเวียดนาม